تازمامارت، كان واحد لحبس سري مشهور بزاف تبنا ف غشت 1973 ف صحرا شرقية د لمغريب، بضبط ف جماعة ݣرس تيعلالين. كان معروف على لحبس ديال تازمامارت أنه من بين أقسى السجون لي تبنات فلمغريب. هاد لحبس كانو فيه العسكر ؤ ضباط لي كانت عندهم علاقة معا جوج محاولات د نقيلاب، لمحاولة ديال صخيرات ؤ لمحاولة نقيلابية ديال ؤفقير. لحبس د تازمامارت كانو فيه حبًاسة خرين لي ماكانوش متًافقين مع نيضام لملكي ف لمغريب وكانوا ضدًو. بزاف ديال الناس من مورا ماخرجو منو كتبو كتوبا كيعاودو فيهم على المعانات ديالهم ؤعلى ماداز عليهم فلحبس. من الكتوبا المشهورة على تازمامرت كاين لكتاب د حمد لمرزوقي "الزنزانة 10"، ؤ لكتاب د محمد رايس "تازمامارت". لحبس د تازمامارت تسد رسميا ف 15 شتنبر 1991.  ف 2020، بدا لمجليس لوطني د حقوق لإنسان يصلح لحبس ب ميزانية واصلة ل 12 مليون سنتيم باش يرجعو بلاصة د داكرة ؤ يولي محلول ل ناس، كيما وصات بيه هيئة لإنصاف ؤ لمصالحة من قبل. "سيرمم بمليار و200 مليون سنتيم… بوعياش تعلن فتح معتقل تازمامارت للعموم قريبا". اليوم 24 (بلعربية). 19 دجنبر 2021. أحمد المرزوقي: تزمامارت الزنزانة رقم 10